Sören Åkeby

Sören "Snuffe" Åkeby (s. 23. tammikuuta 1952) on ruotsalainen jalkapallovalmentaja ja entinen pelaaja. 
Ura

Åkeby aloitti peliuransa Hammarby IF:n juniorijoukkueessa. Åkeby ei kuitenkaan onnistunut nousemaan seuran ykkösjoukkueeseen ja siirtyi 21-vuotiaana Essinge IK:hon, jossa pelasi kuusivuotiseksi jääneen peliuransa loppuun. 

Palomiehenä työskennellyt Åkeby valmensi 1980-luvulla lukuisia pieniä tukholmalaisseuroja vailla suurempa menestystä. Läpimurtonsa valmentajana hän teki siirryttyään kesken kauden 1999 Djurgårdens IF:n päävalmentajaksi yhdessä Zoran Lukicin kanssa. Valmentajanvaihdoksesta huolimatta seura putosi Superettaniin, josta se Åkebyn ja Lukicin opein kuitenkin palasi takaisin Allsvenskaniin.

Allsvenskan-paluun jälkeen DIF palasi myös kultakantaan. Kauden 2001 kakkossijaa seurasi kaksi perättäistä mestaruutta sekä Ruotsin cupin voitto 2002. Åkeby jätti tehtävänsä seuran valmennuksessa mestaruuskauden 2003 jälkeen ja siirtyi tanskalaisen Aarhus GF:n peräsimeen. Kausi 2004–2005 Tanskan Superliigassa päättyi kuitenkin pettymykseen AGF:n jäätyä yhdeksännelle sijalle. Åkebyn ensimmäistä kautta AGF:ssä varjosti tapaninpäivän 2004 tsunamionnettomuus, johon myös Åkeby vaimonsa Elisabethin kanssa joutui.  

Lokakuussa 2005 Åkeby jätti tehtävänsä AGF:n päävalmentajana kehnosti alkaneen liigakauden vuoksi.

Suositun Tom Prahlin jätettyä Malmö FF:n päävalmentajan tehtävät kauden 2005 jälkeen Åkeby siirtyi skånelaisten peräsimeen. Odotukset viisitoista Ruotsin mestaruutta voittaneen MFF:n kannattajien joukossa olivat kovat ja pettymys oli suuri, kun Åkebyn johdolla MFF saavutti Allsvenskanissa vain sijat 7 ja 9. 

Kaudeksi 2008 Åkeby siirtyi norjalaisseura Aalesunds FK:n päävalmentajaksi. Pesti jäi kuitenkin varsin lyhyeksi, sillä Åkeby sai elokuun lopussa 2008 potkut tehtävistään Aalesundin majaillessa Tippeligaenissa toiseksi viimeisellä sijalla. Åkeby får sparken från Ålesund

Åkeby palasi valmennustehtäviin lokakuussa 2008 kun Allsvenskanin hännille juuttunut GIF Sundsvall palkkasi hänet päävalmentajakseen. Åkeby tar över Gif Sundsvall Hän ei kuitenkaan onnistunut pelastamaan seuraa putoamiselta. Åkeby jatkoi kuitenkin seuran valmentajana Superettanissa, jossa kausi 2009 päättyi pettymykseen Giffarnan oltua viides ja jäätyä sarjakarsinnoista neljän pisteen päähän. Seuraava kausi sujui paremmin ja Åkebyn suojatit taistelivat itsensä kolmanneksi ja sitä kautta sarjakarsintaan. Gefle IF ei kuitenkaan luopunut sarjapaikastaan, vaan voitti Giffarnan karsinnoissa yhteismaalein 3–0. Åkebyn kolmas kausi Superettanissa tuotti lopulta tulosta, sillä kauden 2011 päätteeksi Giffarna sijoittui Superettanissa toiseksi ja nousi Allsvenskaniin. Sköt upp Åtvidaberg - sågar Giffarna 

Tammikuussa 2012 Åkebyn valmennustiimi vahvistui entisellä Hammarbyn päävalmentajalla Roger Franzénilla, joka tulee vastaamaan seuran puolustuksen valmennuksesta. Ny tränare klar för allsvenskt lag Valmennustiimissä tapahtuneista muutoksista huolimatta Giffarna jäi kaudella 2012 kauas siitä tasosta, jota joukkue tavoitteli. Hyvän kevään jälkeen peliesitykset huonontuivat ja syksyn pitkä voitoton putki pudotti joukkueen lopulta putoamiskarsintoihin. GIF hävisi putoamiskarsinnoissa lopulta Halmstadille ja putosi kauden jälkeen takaisin Superettaniin. Åkeby sai kovaa kritiikkiä pelaajilta, esimerkiksi keskikenttäpelaaja Roger Risholt syytti putoamisesta huonoa valmentajaa ja tämän erikoisia pelaajavalintoja kauden aikana. ”Vi åker ur på grund av en dålig manager” Putoamisen jälkeen seurajohto neuvotteli Åkebyn jatkosta ja marraskuussa 2012 seura ilmoitti, ettei Åkeby jatka enää päävalmentajana. Efter kvalfiaskot – Åkeby lämnar

Tammikuussa 2013 Åkeby aloitti Superettaniin nousseen IFK Värnamon päävalmentajana. Åkeby ny tränare för IFK Värnamo Kausi oli joukkueelle vaikea, mutta Värnamo taisteli itselleen sarjapaikan karsintojen kautta. Kauden jälkeen Åkeby jätti seuran.Åkeby lämnar Värnamo Kesäkuun alussa 2014 Åkeby palasi valmennustehtäviin Assyriskan uutena päävalmentajan.Klart: Sören Åkeby tar över Assyriska Hän jätti seuran kuitenkin jo syyskuussa 2014 tukeakseen syöpää sairastavaa vaimoaan.Åkeby lämnar Assyriska - sparkad tränare återvänder: "Finns redan på lönelistan"Därför valde Åkeby att lämna Assyriska

Meriitit valmentajana

 Ruotsin mestaruus: 2002, 2003
Hopeaa 2001
 Ruotsin Cup: 2002
 Superettan: 2000
Hopeaa: 2011
 Ruotsin vuoden valmentaja (2): 2002, 2003 (yhdessä Zoran Lukićn kanssa)

Lähteet

Luokka:Ruotsalaiset jalkapalloilijat
Luokka:Ruotsalaiset jalkapallovalmentajat
Luokka:Vuonna 1952 syntyneet
Luokka:Elävät henkilöt